SCB คว้ารางวัลยอดเยี่ยมด้าน Investment Banking
SCB คว้ารางวัลยอดเยี่ยมด้าน Investment Banking จาก 2 เวทีใหญ่
15 ต.ค. 2563

ธนาคารไทยพาณิชย์ จำกัด (มหาชน) หรือ SCB รับมอบ 3 รางวัลแห่งความภาคภูมิใจทางด้าน Investment Banking สะท้อนถึงศักยภาพและความเชี่ยวชาญที่ได้รับการยอมรับในระดับสากลจาก 2 เวทีใหญ่ ประกอบด้วย รางวัล Best Equity Bank in Asia-Pacific และ รางวัล Best Investment Bank in Thailand จากงาน World’s Best Investment Bank Awards 2020 จัดโดยนิตยสาร Global Finance รางวัล Corporate &amp; Investment Bank of the Year (Thailand) จากงาน ABF Corporate and Investment Banking Awards 2020 จัดโดยนิตยสาร Asian Banking and Finance
โดยรางวัลที่ได้รับตอกย้ำถึงความมุ่งมั่นของธนาคารไทยพาณิชย์และบริษัทในเครือในการพัฒนาผลิตภัณฑ์ทางการเงินและบริการทางด้านวาณิชธนกิจที่สามารถสร้างคุณค่าและตอบสนองความต้องการให้กับลูกค้าได้อย่างครบวงจร โดยมี นางสาววีณา เลิศนิมิตร ผู้ช่วยผู้จัดการใหญ่ ผู้บริหารสายงาน Investment Banking ธนาคารไทยพาณิชย์ นำทีมประกาศความสำเร็จ